નવસારીમાં સૌથી વધુ વરસાદ નોંધાયો છે. નવસારી તાલુકામાં સૌથી વધુ 7.03 ઈંચ વરસાદ નોધાયો છે. ધોધમાર વરસાદના કારણે ઠેર-ઠેર ભરાયા પાણી ભરાયા છે. નીચાણવાળા વિસ્તારમાં કમર સુધી પાણી ભરાયા છે. જ્યારે રેલવે સ્ટેશન નજીક આવેલું ગરનાળું ભરાઈ જતા બંધ કરી દેવામાં આવ્યું છે. નવસારી અને જલાલપોરની સ્કૂલોમાં રજા જાહેર કરી દેવામાં આવી છે. જિલ્લા કલેક્ટરના વહીવટી તંત્રને એલર્ટ રહેવા આદેશ અપાયા છે. અધિકારીઓએ કાર્યક્ષેત્રની મુલાકાત લેવા સૂચના અપાઈ છે. તેમજ વરસાદની માહિતી અંગે કલેક્ટર કચેરીએ જાણ કરવા આદેશ કરવામાં આવ્યો છે. તમામ અધિકારીઓને ફિલ્ડમાં રહેવા જણાવવામાં આવ્યું છે. મામલતદાર, પ્રાંત અધિકારી અને ટીડીઓને સંપર્કમાં રહેવા અને ચીફ ઓફિસરોને પાણી ભરાતા વિસ્તારની મુલાકાત લેવા કહેવાયું છે.